Formulele de nurofen pentru adulți constau în comprimate filmate, drajeuri sau capsule moi cu absorbție rapidă, în concentrații de 200 de mg sau 400 de mg de ibuprofen.
Pentru tratamentul local, Nurofen este disponibil și sub formă de plasture medicamentos de 200 de mg, care eliberează continuu ibuprofen la locul dureros timp de peste 24 de ore de la aplicare.
În scopul creșterii eficienței în tratarea anumitor afecțiuni, unele preparate de Nurofen conțin, alături de ibuprofen, și alți agenți medicamentoși, cum este cazul pseudoefedrinei sau codeinei.
Astfel, Nurofen Răceală și Gripă conține ibuprofen de 200 de mg și clorhidrat de pseudoefedrină de 30 de mg, în timp ce, Nurofen Plus combină ibuprofenul de 200 de mg cu fosfatul de codeină hemihidrat de 12,8 mg.